การเคหะแห่งชาติ เปิดตัว 3 โครงการที่อยู่อาศัยใหม่เอาใจชาวภาคตะวันออกต้อนรับหน้าร้อน ในจังหวัดชลบุรี
การเคหะแห่งชาติ เปิดตัว 3 โครงการที่อยู่อาศัยใหม่เอาใจชาวภาคตะวันออกต้อนรับหน้าร้อน ในจังหวัดชลบุรีดร.ธัชพล กาญจนกูล ผู้ว่าการการเคหะแห่งชาติ กล่าวว่า การเคหะแห่งชาติเอาใจประชาชนในพื้นที่จังหวัดชลบุรี รวมถึงจังหวัดใกล้เคียงที่ต้องการมีที่อยู่อาศัยเป็นของตนเอง โดยนำโครงการที่น่าสนใจในพื้นที่จังหวัดชลบุรีในทำเลสุดพิเศษ จำนวน 3 โครงการ มาเปิดให้ประชาชนที่สนใจได้จับจองเป็นเจ้าของก่อนใคร ได้แก่ โครงการชลบุรี (บ้านบึง 2) ตั้งอยู่บริเวณถนนบ้านไร่ - หนองกาน้ำ ตำบลบ้านบึง อำเภอบ้านบึง จังหวัดชลบุรี จัดสร้างเป็นบ้านเดี่ยว 2 ชั้น เนื้อที่ประมาณ 21 ตารางวา ราคาเริ่มต้นที่ 650,000 บาท จองเริ่มต้นเพียง 5,000 บาท และโครงการชลบุรี (บ้านบึง 3) จัดสร้างเป็นทาวน์เฮ้าส์ 2 ชั้น เนื้อที่ประมาณ 16 ตารางวา ราคาเริ่มต้นที่ 600,000 บาท จองเริ่มต้นเพียง 5,000 บาท โดยทั้งสองโครงการสามารถจองได้ที่ศูนย์ชุมชนโครงการบ้านเอื้ออาทรชลบุรี (บ้านบึง 2) ตั้งแต่วันที่ 10 - 21 มีนาคมนี้ สอบถามรายละเอียดเพิ่มเติม 1615นอกจากนี้ โครงการชลบุรี (ห้วยกะปิ) จัดสร้างเป็นอาคารชุด 4 ชั้น ราคาเริ่มต้นที่ 560,000 บาท จองเริ่มต้นเพียง 5,000 บาท ประชาชนที่สนใจสามารถจองได้ที่ห้างสรรพสินค้าบิ๊กซี เอ๊กตร้า สาขาแยกคีรี ตั้งแต่วันที่ 16 - 25 มีนาคมนี้ สอบถามรายละเอียดเพิ่มเติม Call Center 1615